hotchpotch/miracl-hf-unified huggingface dataset:
नेपाल वायुसेवा उड़ान १८३
नेपाल वायुसेवा उड़ान १८३ नेपाल वायुसेवा निगम का पोखरा हवाई-अड्डे से १६ फ़रवरी २०१४ को उड़ान भरने के बाद लापता हुआ एक वायुयान था। यह विमान उड़ान लापता होने के बाद दुर्घटनाग्रस्त हो गया। यह दुर्घटना १६ फ़रवरी २०१४ को नेपाल के पश्चिमी ज़िले अरगाकांची में हुआ।
केई निशिकोरी
केई निशिकोरी एक जापानी टेनिस खिलाड़ी हैं जो फरवरी २०१४ में अंतर्राष्ट्रीय टेनिस सूची में १७ वें स्थान पर हैं।
रुद्रपतना कृष्णाशास्त्री श्रीकांतन
रुद्रपतना कृष्णाशास्त्री श्रीकांतन (ಕನ್ನಡ: ಸಂಗೀತ ಕಲಾನಿಧಿ ರುದ್ರಪಟ್ಟಣ ಕೃಷ್ಣಶಾಸ್ತ್ರಿ ಶ್ರೀಕಂಠನ್) (14 जनवरी 1920 - 17 फ़रवरी 2014) दक्षिण भारतीय संगीत पद्धति कर्नाटक संगीत के गायक थे। उन्हें २०११ में भारत सरकार ने पद्म भूषण से सम्मानित किया।
नजमा हेपतुल्ला
डॉ॰ नजमा हेपतुल्ला (, ) एक राजनीतिज्ञ, लेखिका और नरेन्द्र मोदी सरकार के अंतर्गत अल्पसंख्यक मामलों की मंत्री थी। वह फिलहाल मणिपुर राज्य की राज्यपाल है।वे मुंबई कांग्रेस कमेटी की महासचिव और उपाध्यक्ष रह चुकी हैं। वे 1985 से 1986 तथा 1988 से जुलाई 2007 तक भारतीय लोकतंत्र की उपरी प्रतिनिधि सभा राज्यसभा की पूर्व उपसभापति रही हैं। 1980 से राज्यसभा की सदस्य हैं। और अभी उनका दिल्ली के जमियामालिया युनिव्हर्सिटी मी कुलगुरू किया हैं।
13 अप्रैल 1940 को मध्यप्रदेश के भोपाल में जन्मी डॉ॰ हेपतुल्ला को राजनीति विरासत में मिली है। रिश्ते में मौलाना अबुल कलाम आजाद की नातिन हेपतुल्ला ने एमएससी करने के बाद हृदय रोग विज्ञान में पीएचडी प्राप्त की पर राजनीति में दिलचस्पी के कारण वह राजनीति में आई।
हेपतुल्ला के पति और प्रसिद्घ मानव संसाधन सलाहकार अकबर अली ए. हेपतुल्ला का निधन हो चुका है। उनकी 3 बेटियां हैं जो अमेरिका में काम करती हैं।  हेपतुल्ला ने मुंबई प्रदेश कांग्रेस कमेटी की महासचिव से अपना राजनीतिक जीवन शुरू किया, तत्पश्चात उन्होंने उपाध्यक्ष का उत्तरदायित्व भी निभाया। वे 1980 से राज्यसभा की सदस्य हैं। 1985 से 1986 तथा 1988 से जुलाई 2007 तक वे राज्यसभा की उपसभापति रहीं। इस दौरान उन्होंने सदन की कार्यवाही का कुशल संचालन किया और सत्तापक्ष तथा विपक्ष में भी लोकप्रिय बनी रहीं। लेकिन श्रीमती सोनिया गाँधी से उनके रिश्तों में आई खटास के बाद वह भाजपा में शामिल हो गई। डॉ॰ हेपतुल्ला भारतीय सांस्कृतिक संबंध परिषद की अध्यक्ष भी रहीं हैं। सन 2004 के लोकसभा चुनाव में उन्होंने भाजपा का दामन पकड़ लिया। वे जुलाई 2004 में दोबारा राज्यसभा के लिए भाजपा के टिकट पर चुनी गईं। वे भाजपा की राष्ट्रीय कार्यकारिणी की सदस्य भी बनाई गईं। वर्ष 2007 में वह उपराष्ट्रपति के चुनाव में हामिद अंसारी से 233 वोटों से हार गई थीं।
उन्होंने 26 मई 2014 को नरेंद्र मोदी मंत्रिमंडल में केंद्रीय मंत्री के रूप में शपथ ली।
नजमा हेपतुल्ला के अपने 25 वर्षों के सार्वजनिक जीवन के दौरान लिखी कविताओं का संग्रह इम्प्रेशन्स 2011 में प्रकाशित हुआ।
सात भाई
सात भाई (Jungle Babbler ; वैज्ञानिक नाम : "Turdoides striata") भारतीय उपमहाद्वीप में पाया जाने वाला एक पक्षी है। इसे हिंदी में गांव के लोग पैपा बोलते हैं ये पक्षी प्रायः ६ से १० के समूह में रहते हैं जिसके कारण उन्हें 'सात भाई' कहा जाता है।
संगीता देवी हत्या कांड
असम के लखीमपुर जिले में होनेवाली इस हत्या के मामले को पहले एक बलात्कार का मामला समझा गया था। इस मामले में एक 31 वर्षीय महिला संगीता देवी जो एक वैवाहित नारी थी और अपनी लड़की को स्कूल से लाने के लिए ऑटो-रिक्शा में प्रवेश कर चुकी थी, अपराध का शिकार बनी। वाहन में सवार चालक और उसके साथी ने मौके का गलत फ़ायदा उठाकर उसे मार पीटकर चलते हुए ऑटो-रिक्शा से बाहर फेंका था। ज़मीन पर गिरते ही महिला का स्वर्गवास हो गया था।
इस घटना के विरोध में अखिल असम विद्यार्थी संघ और महिला संगठनों ने हज़ारो की संख्या में व्यापक प्रदर्शन किये थे।
बितोनी शर्मा, जो उस महिला का पति और स्थानीय भारतीय जनता पार्टी के युवा मोर्चा के नेता थे, ने बलातकार की बात को बिलकुल ही खारिज कर दिया। पुलिस के अनुसार पीड़ित महिला सहारा चिट फ़ंड से जुड़ी हुई थी। तहकीकात के अनुसार संगीता देवी के अवैध सम्बंध राजु चेतिया नामक व्यक्ति के साथ थे और यही उसकी हत्या का कारण बना।
चोकिला अय्यर
चोकिला अय्यर भारत की पहली महिला विदेश सचिव रह चुकी हैं। वे 1964 बैच की आई एफ एस अधिकारी हैं। उन्होने अनुसूचित जाति एवं अनुसूचित जनजातियों के लिए राष्‍ट्रीय आयोग के उपाध्‍यक्ष एवं संघ लोक सेवा आयोग की सदस्‍य के रूप में भी काम किया है। वर्तमान में वे भारतीय प्रबन्धन संस्थान, रायपुर के बोर्ड ऑफ गवर्नर्स की सदस्य हैं।
चिड़िया घर (धारावाहिक)
चिड़िया घर भारतीय हिन्दी स्थितिजन्य-हास्य धारावाहिक है। इसका प्रसारण सब टीवी पर 28 नवम्बर 2011 से शुरू हुआ।
यह एक ऐसे घर की कहानी है, जिसे चिड़िया घर कहते हैं। इसमें रहने वाले सभी लोगों के नाम किसी न किसी जानवर से मिलते जुलते हैं। इस घर का नाम श्री केसरी नारायण की स्वर्गीय पत्नी श्रीमती चिड़िया केसरी नारायण के नाम से रखा गया है। यह कहानी केसरी, उसके तीन बच्चे व उनकी बीवियों के मध्य घूमता रहता है। यह कहानी मुख्यतः उनके बाबूजी द्वारा सिखाए गए शिक्षा से ही जुड़ा होता है और सभी उसे केवल सुनते हैं। लेकिन जब उस शिक्षा से जुड़ी कोई परेशानी आ जाती है तो बात में उसके हल के बाद ही उन्हें उस शिक्षा का अर्थ पता चलता है। इनके पिता जी हमेशा कहावतें कहते रहते हैं। जो प्रतिदिन के कार्यों में काम आते हैं।
इसमें घोटक हमेशा रेल की बाते करता है और उसकी पत्नी कोयल हमेशा गाने गाते रहती है। गोमुख बिलकुल गाय की तरह सीधा होता है और हमेशा अपनी पत्नी की तारीफ करते हुए पाया जाता है। उसकी पत्नी को नृत्य करना पसंद है। इस घर में सबसे छोटा बेटा कपि मुख्यतः छत में पाया जाता है। जिसकी शादी चुहिया से हो जाती है। इसमें एक गदा जिसे लोग गधा कहते हैं, वह हमेशा कार्य को गलत तरीके से करता है।
ऐस्टरेसिए
कंपोज़िटी (compositae) या ऐस्टरेसिए (Asteraceae) फूलवाले पौधों का एक कुल है। इस कुल को हिंदी में "संग्रथित कुल" कह सकते हैं। इस कुल में अन्य कुलों की अपेक्षा बहुत अधिक पौधे हैं और ये विश्वव्यापी भी हैं।
इस कुल में १२ उपकुल, लगभग १६२० प्रजातियाँ (जेनेरा) और २३,००० स्पेसीज हैं। प्रत्येक फूल वस्तुतः कई पुष्पों का गुच्छ होता है। साधारण गेंदा नामक फूल का पौधा इसी कुल में है। इस कुल के पौधों में बड़ी भिन्नता होती है। अधिकांश पौधे शाक के समान हैं। संसार के उष्ण भागों में भी इस कुल के अनेक झाड़ियाँ और वृक्ष पाए जाते हैं। कुल पौधे आरोही होते हैं। पत्तियाँ बहुधा गुच्छों में होती हैं। जिन पौधों में तने लंबे होते हैं, उनमें पत्तियाँ साधारणतः एकांतर होती हैं। जड़ बहुधा मोटी होती है और कभी-कभी उसमें कंद होता है, जैसे डालया (Dahlia) में। कुछ पौधों के तनों में दूध के सदृश रस रहता है। जैसा पहले बताया गया है, फूल शीर्षों (कैपिट्यूला, capitula) में एकत्र रहते हैं। ये चारों ओर हरे निपत्रों (ब्रैक्ट, Bract) से घिरे रहते हैं। जब फूल कलिकावस्था में रहता है तो इन्हीं से उसकी रक्षा होती है। ये ही बाह्यदल-पुंज (कैलिक्स, calyx) का काम देते हैं। ये फूल के शीर्ष परागण के लिए अत्युत्तम रूप से व्यवस्थित होते हैं। फूलों के एक साथ एकत्र रहने के कारण किसी एक कीट के आ जाने से अनेक का परागण हो जाता है। वर्तिका (स्टाइल, style) की जड़ पर मकरंद निकालता है और दलपुंज नलिका (कौरोला ट्यूब, corolla tube) के कारण वर्षा से अथवा ओस से बहने नहीं पाता। छोटे होंठ के कीट भी इस मकरंद को प्राप्त नहीं कर सकते, क्योंकि दलपुंज नलिका लंबी होती है।
फूल का जीवनेतिहास दो भागों में विभक्त किया जा सकता है। आरंभ में तो फूल नर का काम करते हैं और अंत में नारी का। इस प्रकार इन फूलों में साधारणत: परपरागण होता है, स्वयंपरागण नहीं। परंतु कुछ फूलों में एक तीसरी अवस्था भी होती है, जिसमें वर्तिकाग्र (स्टिग्मा, stigma) पीछे मुड़ जाता है और बचे खुचे परागणों को, जो नीचे की वर्तिका (स्टाइल) पर पड़े रहते हैं, छू देता है। यदि परपरागण नहीं हुआ रहता तो इस प्रकार स्वयंपरागण हो जाता है।
फलों के वितरण की विधियाँ भी अनेक होती हैं। कुछ फलों में बीज में रोएँ लगे रहते हैं, जिससे वे दूर-दूर तक उड़ जाते हैं। कुछ में काँटे होते हैं, जिनसे वे पशुओं की खाल में चिपककर अन्यत्र पहुँच जाते हैं। कभी-कभी बीज अपने स्थान पर ही पड़े रहते हैं और पौधे को झटका लगने पर इधर-उधर बिखर जाते हैं।
इस परिवार के कुछ सदस्य आर्थिक लाभ के हैं, जैसे लैक्ट्यूका सैटाइवा (Lactuka Sativa), चिकरी (सिकोरियम, cichorium), हाथी चोक (आर्टिचोक, Artichoke)। बहुत से सदस्य अपने सुंदर फूल के कारण उद्यान में उगाए जाते हैं, जैसे ज़िन्निआ, सूरजमुखी, गेंदा, डालिया इत्यादि। कुछ औषधि के भी काम में आते हैं। आरटीमिज़िया वल्गेरिस (Artimisia vulgaris) से 'सैंटोनिन' दवा बनती है। पाईथ्रोम से कीट मारने का चूर्ण बनाया जाता है। यह पुष्प प्रसिद्ध गुलदाउदी (क्राइसैंथिमम, Chrysanthemum) की प्रजाति का है। पार्थेनियम की एक जाति से एक प्रकार का रबर होता है।
सोनी सोरी
सोनी सोरी (जन्म : १९७५ ई॰) छत्तीसगढ़ के दंतेवाड़ा जिले में स्थित जबेली गाँव की एक आदिवासी विद्यालय शिक्षिका हैं।सन् 2011 में पुलिस द्वारा यह इल्जाम लगाया गया कि वे नक्सलियों को सूचनाएं उपलब्ध करवाती हैं। सोनी सोरी को दिल्ली में गिरफ्तार कर लिया गया और छत्तीसगढ़ पुलिस को सौंप दिया गया। कोर्ट में पेशी से पहले इन्हें दो दिन की पुलिस हिरासत में रखा गया, जहां छत्तीसगढ़ पुलिस द्वारा उन्हें नंगा किया गया और बिजली के झटके लगाए गए। थर्ड डिग्री टार्चर की वजह से कोर्ट में पहले दिन पेशी के दौरान वे चल भी नहीं पा रहीं थीं। बाद में सुप्रीम कोर्ट द्वारा स्वतंत्र जाँच करवाए जाने पर उनके यौनांग में तीन पत्थर पाए गए। सोनी सोरी को कोर्ट में पेशी के बाद जेल भेज दिया गया। ढाई साल की यातनापूर्ण कैद के बाद सुप्रीम कोर्ट ने उन्हें स्थाई जमानत प्रदान कर दी। छत्तीसगढ़ पुलिस द्वारा लगाए गए आठ आरोपों में सात झूठे निकले जबकि एक में उन्हें जमानत मिल गई।
वर्तमान में सोनी सोरी छत्तीसगढ़ के आदिवासियों पर हो रहे क्रूर हमलों का विरोध कर आदिवासियों को न्याय दिलाने की दिशा में काम कर रही हैं। बस्तर में फर्जी मुठभेड़ों, आदिवासियों महिलाओं के साथ सुरक्षाकर्मियों द्वारा बलात्कार समेत तमाम आदिवासी उत्पीडऩ के मुद्दों को सोनी सोरी ने राष्ट्रीय स्तर पर उठाया है, जिससे वह छत्तीसगढ़ पुलिस और प्रशासन के निशाने पर हैं।
पिछले दो दशकों से बस्तर के आदिवासी, पुलिस और नक्सलियों के बीच पिस रहे हैं। कभी पुलिस द्वारा तो कभी नक्सलियों द्वारा आदिवासियों को मारने की खबरें अक्सर प्रकाश में आती रहती हैं। भय के कारण हजारो आदिवासी बस्तर छोडऩे पर मजबूर हो गए हैं। बस्तर एक युद्धक्षेत्र बन गया है, जहां पुलिस और नक्सलियों की गोलियां चलती हैं और मरता है सिर्फ आदिवासी।
बस्तर में आदिवासियों के लिए जो भी कुछ करता है, वह पुलिस और प्रशासन के निशाने पर आ जाता है। शायद यहीं कारण है कि सोनी सोरी भी निशाने पर हैं।
युधिष्ठिर दास
युधिष्ठिर दास (निधन 18 फ़रवरी 2014) एक भारतीय राजनीतिज्ञ थे जो १९९० में जनता दल के उम्मीदवार के रूप में ओडिशा विधान सभा के लिए चुने गये थे। वे १९९० से १९९५ तक ओडिशा विधान सभा अध्यक्ष भी रहे। १८ फ़रवरी २०१४ को ९३ वर्ष की आयु में उनका निधन हो गया।
डेड स्नो
डेड स्नो (नॉर्वेजियाई: Død snø) एक २००९ नार्वेजियन ज़ोंबी कॉमेडी फिल्म द्वारा निर्देशित टॉमी वीरकोला। फिल्म नॉर्वे के पहाड़ों में एक नाजी ज़ोंबी हमले के जीवित रहने के छात्रों के एक समूह पर केंद्रित है।
मेडिकल छात्रों के एक समूह के पहाड़ों में एक दूरदराज के केबिन में ईस्टर की छुट्टियों के खर्च करने का फैसला. बहुत जल्द, वे खुद को एक अभिशाप की द्वितीय विश्व युद्ध के पीड़ितों की लाश सैनिकों के साथ सामना किया और छात्रों को अपने स्वयं के अस्तित्व के लिए लड़ाकों में बदल करना होगा।
थंगजाम मनोरमा बलात्कार मामला
थंगजाम मनोरमा (1970-2004) एक मणिपुरी महिला थी और संभवतः एक विद्रोही और मणिपुर की पीपल्स लिबरेशन आर्मी की सदस्या थी। 10 जुलाई 2004 को उसे भारतीय अर्द्धसैनिक इकाई के 17 वीं असम राइफल्स ने उसके घर से उसे पकड़ा था। अगली सुबह उसकी गोलियोँ से भून दी गई लाश एक खेत में पाइ गाई थी। पोस्ट मॉर्टम में मरने से पहले बलात्कार किये जाने के इशारे पाए गए।
गिरफ्तारी के समय, कोई दोषी दिखाने वाली वस्तु नहीं पाई गई थी जैसा कि गिरफ्तारी मेमो की रिपोर्ट में कहा गया था। बाद में कहा गया कि एक ग्रेनेड और अन्य आपत्तिजनक सामान उसके घर से जब्त किया गया था।
असम राइफल्स का दावा था कि वह भागने की कोशिश कर रही थी, इसलिए उसे गोली मार दिया गया था जबकि खून का कोई निशान नहीं पाया गया हालांकि छः गोली के घाव शरीर के पास पाए गए थे। किसी भी सैनिक की पहचान नहीं की गई थी जिसने उसका पीछा किया हो या उसे गिरफ्तार करने की कोशिश की हो।
इन असमानताओं को देखते हुए, एक जाँच आयोग को 2004 में मणिपुर सरकार ने स्थापित किया था। आयोग ने नवंबर 2004 में अपनी रिपोर्ट प्रस्तुत की। गुवाहाटी उच्च न्यायालय ने इस मामले में कहा कि असम राइफल्स सशस्त्र बल (विशेषाधिकार) अधिनियम, 1958 के तहत राज्य को रखा गया था। इसी कारण यह बल राज्य सरकार के अधिकार क्षेत्र नहीं था और मामले से निपटना केन्द्र सरकार का दायित्व है। इस प्रकार से रिपोर्ट को इस निर्णय के तहत जारी नहीं किया गया।
कथित बलात्कार और हत्या के मामले में दोषियों को सज़ा देने में विफलता पर मणिपुर और दिल्ली में बड़े पैमाने पर विरोध प्रदर्शन हुए।
घटना के पाँच दिन के बाद लगभग 30 मध्यम आयु वर्ग की महिलाओं ने नग्न होकर चिल्लाती हुईं असम राइफ़ल्स के इम्फाल-स्थिय मुख्यालय के पास आईं कि : "भारतीय सेना ... हम सब मनोरमा की माएँ हैं! हमें बलात्कार का शिकार बनाओ!! " पद्मश्री लेखक एम के बिनोदिनी देवी ने विरोध में अपना पुरस्कार लौटा दिया था। विरोध प्रदर्शन 2004 में भी जारी रहे और पिछले कुछ वर्षों तक ये सिलसिला जारी रहा। 2012 के शुरू में न्यायमूर्ति वर्मा समिति महिलाओं के खिलाफ हिंसा को कम करने के कदम के प्रयासों के एक भाग के रूप में ए एफ एस पी ए की समीक्षा करने के लिए उपाय शामिल किए थे। इन उपायों को आंशिक रूप से मनोरमा विरोध प्रदर्शन को वातावरण गर्माने के कारणों में से एक बताया गया है।
बछेंद्री पाल
बछेंद्री पाल (जन्म 24 मई 1954), माउंट एवरेस्ट पर चढ़ने वाली प्रथम भारतीय महिला है। सन 1984 में इन्होंने माउंट एवरेस्ट फतह किया था। वे एवरेस्ट की ऊंचाई को छूने वाली दुनिया की पाँचवीं महिला पर्वतारोही हैं। वर्तमान में वे इस्पात कंपनी टाटा स्टील में कार्यरत हैं, जहां वह चुने हुए लोगो को रोमांचक अभियानों का प्रशिक्षण देती हैं।
बछेंद्री पाल का जन्म नकुरी उत्तरकाशी, उत्तराखंड में सन् 1954 को हुआ। खेतिहर परिवार में जन्मी बछेंद्री ने बी.एड. तक की पढ़ाई पूरी की। मेधावी और प्रतिभाशाली होने के बावजूद उन्हें कोई अच्छा रोज़गार नहीं मिला। जो मिला वह अस्थायी, जूनियर स्तर का था और वेतन भी बहुत कम था। इस से बछेंद्री को निराशा हुई और उन्होंने नौकरी करने के बजाय 'नेहरू इंस्टीट्यूट ऑफ माउंटेनियरिंग' कोर्स के लिये आवेदन कर दिया। यहाँ से बछेंद्री के जीवन को नई राह मिली। 1982 में एडवांस कैम्प के तौर पर उन्होंने गंगोत्री (6,672 मीटर) और रूदुगैरा (5,819) की चढ़ाई को पूरा किया। इस कैम्प में बछेंद्री को ब्रिगेडियर ज्ञान सिंह ने बतौर इंस्ट्रक्टर पहली नौकरी दी। हालांकि पेशेवर पर्वतारोही का पेशा अपनाने की वजह से उन्हे  परिवार और रिश्तेदारों के विरोध का सामना भी करना पड़ा।
बचेंद्री पाल के लिए पर्वतारोहण का पहला मौक़ा 12 साल की उम्र में आया, जब उन्होंने अपने स्कूल की सहपाठियों के साथ 400 मीटर की चढ़ाई की। 1984 में भारत का चौथा एवरेस्ट अभियान शुरू हुआ। इस अभियान में जो टीम बनी, उस में बछेंद्री समेत 7 महिलाओं और 11 पुरुषों को शामिल किया गया था। इस टीम के द्वारा 23 मई 1984 को अपराह्न 1 बजकर सात मिनट पर 29,028 फुट (8,848 मीटर) की ऊंचाई पर 'सागरमाथा (एवरेस्ट)' पर भारत का झंडा लहराया गया। इस के साथ एवरेस्ट पर सफलतापूर्वक क़दम रखने वाले वे दुनिया की 5वीं महिला बनीं।भारतीय अभियान दल के सदस्य के रूप में माउंट एवरेस्ट पर आरोहण के कुछ ही समय बाद उन्होंने इस शिखर पर महिलाओं की एक टीम के अभियान का सफल नेतृत्व किया। उन्होने 1994 में गंगा नदी में हरिद्वार से कलकत्ता तक 2,500 किमी लंबे नौका अभियान का नेतृत्व किया। हिमालय के गलियारे में भूटान, नेपाल, लेह और सियाचिन ग्लेशियर से होते हुए काराकोरम पर्वत शृंखला पर समाप्त होने वाला 4,000 किमी लंबा अभियान उनके द्वारा पूरा किया गया, जिसे इस दुर्गम क्षेत्र में प्रथम महिला अभियान का प्रयास कहा जाता है।
अंजना मिश्रा बलात्कार मामला
अंजना मिश्रा बलात्कार का मामला 1999 में उड़ीसा (भारत) में होनेवाला एक बहुचर्चित बलात्कार का मामला था। अंजना मिश्रा एक भारतीय वन सेवा के अधिकारी से अलग रह रही पत्नी थी जिनका 9 जनवरी 1999 को बलात्कार किया गया था। मामला उस समय तूल पकड़ गया जब अंजना तत्कालीन मुख्यमंत्री जे बी पटनायक और उनके मित्र पूर्व महाधिवक्ता इंद्रजीत रे पर आरोप लगाया कि इस मामले में उनका भी हाथ शामिल है। इस बलात्कार मामले ने पार्टी की छवि खराब कर दी थी और पार्टी अध्यक्ष सोनिया गांधी ने गिरिधर गमांग को नया मुख्यमंत्री बना दिया था।
वह कार जिसमें अंजना और उसके पत्रकार दोस्त 9 जनवरी 1999 पर यात्रा कर रहे थे बरांग के पास एक सुनसान जगह पर रोक दी गई थी भुवनेश्वर के बाहरी इलाके पर स्थित था और अंजना मिश्रा को अपने मित्र के समक्ष सामूहिक बलात्कार का शिकार बनाया गया। दो आरोपियों को 26 जनवरी 1999 को गिरफ्तार कर लिया और न्यायिक हिरासत में भेज दिया। उड़ीसा उच्च न्यायालय ने मामले की जांच के लिए 26 फ़रवरी 1999 को जांच केंद्रीय जांच ब्यूरो (सीबीआई) के सोंपने के बाद सी बी आई ने मामले को ले लिया और 5 मई 1999 पर अपने आरोप पत्र प्रस्तुत किए।
एक लंबी लड़ाई के बाद अंजना मिश्रा ने अपना मुकदमा जीत लिया। 29 अप्रैल 2002 पर दिये गये एक फैसले में उड़ीसा के खुर्दा के जिला एवं सत्र न्यायाधीश ने मामले में तीन आरोपियों में से दो को प्रत्येक को आजीवन कारावास और 5,000 रुपये का जुर्माना सजा सुनाई। न्यायाधीश महेंद्र नाथ पटनायक ने 9 जनवरी 1999 को प्रदीप साहू और दिरेंद्र मोहंती को दोषी पाया जबकि एक आरोपी अब भी फ़रार है।
मुख्य आरोपी बिस्वाल के फ़रार रहने पर अंजना मिश्रा ने दु:ख प्रकट किया क्योंकि उसके अनुसार वही असल षड्यंत्रकारी था।
12 जुलाई 1997 को अंजना ने औपचारिक रूप से मुख्य मंत्री को शिकायती पत्र लिखा कि 11 जुलाई को तत्कालीन महाधिवक्ता इंद्रजीत रे ने कटक में उनके कार्यालय एवं निवास पर आमंत्रित किया और एक गोपनीय कॉल प्राप्त करने के बहाने अपने बेडरूम में ले गए थे और उसके साथ बलात्कार करने का प्रयास किया था। कोई कार्रवाई नहीं की गई थी। कई महिला संगठनों के प्रतिनिधियों के एक समझौता सौदा सुझाव दिया जो मुख्यमंत्री की ओर से अंजना दिया गया था। इसे अंजना ने अस्वीकार कर दिया था। उसने 19 जुलाई 1997 को कटक छावनी पुलिस स्टेशन में एक प्रथम सूचना रिपोर्ट दायर की। अंजना ने मुख्यमंत्री पर आरोप लगाया कि वह रे को बचा रहे हैं। सी बी आई अदालत ने रे को फ़रवरी 2000 में बलात्कार के प्रयास के आरोप में तीन साल के कठोर कारावास की सज़ा सुनाई।
बाजपुर विधानसभा निर्वाचन क्षेत्र, उत्तराखण्ड
बाजपुर विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। उधमसिंहनगर जिले में स्थित यह निर्वाचन क्षेत्र अनुसूचित जाति के उम्मीदवारों के लिए आरक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2017 में इस क्षेत्र में कुल 1,36,192 मतदाता थे। यहाँ के वर्तमान विधायक यशपाल आर्य हैं |
2017 के विधानसभा चुनाव में यशपाल आर्य इस क्षेत्र के विधायक चुने गए। !वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
भेल रानीपुर विधानसभा निर्वाचन क्षेत्र, उत्तराखण्ड
भेल रानीपुर विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। हरिद्वार जिले में स्थित यह निर्वाचन क्षेत्र अनारक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 113,343 मतदाता थे।
2012 के विधानसभा चुनाव में आदेश चौहान इस क्षेत्र के विधायक चुने गए। !वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
भीमताल विधानसभा निर्वाचन क्षेत्र, उत्तराखण्ड
भीमताल विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। नैनीताल जिले में स्थित यह निर्वाचन क्षेत्र अनारक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 86,901 मतदाता थे।
2017 के चुनाव में राम सिंह कैडा इस क्षेत्र के विधायक चुने गए। !वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
चौबट्टाखाल विधानसभा निर्वाचन क्षेत्र, उत्तराखण्ड
चौबट्टाखाल विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। गढ़वाल जिले में स्थित यह निर्वाचन क्षेत्र अनारक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 86,551 मतदाता थे।
2012 के विधानसभा चुनाव में तीरथ सिंह इस क्षेत्र के विधायक चुने गए। !वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत इस क्षेत्र के कुछ प्रमुख जगह : नौगांवखाल,ऐकेस्वर,संगलाकोटी,पोखडा है
देहरादून छावनी विधानसभा निर्वाचन क्षेत्र, उत्तराखण्ड
देहरादून छावनी विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। देहरादून जिले में स्थित यह निर्वाचन क्षेत्र अनारक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 102,402 मतदाता थे।
2012 के विधानसभा चुनाव में हरबंस कपूर इस क्षेत्र के विधायक चुने गए। !वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
धर्मपुर विधानसभा निर्वाचन क्षेत्र, उत्तराखण्ड
धर्मपुर विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। देहरादून जिले में स्थित यह निर्वाचन क्षेत्र अनारक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 120,998 मतदाता थे।
2012 के विधानसभा चुनाव में दिनेश अग्रवाल इस क्षेत्र के विधायक चुने गए। !वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
गदरपुर विधानसभा निर्वाचन क्षेत्र, उत्तराखण्ड
गदरपुर विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। उधमसिंहनगर जिले में स्थित यह निर्वाचन क्षेत्र अनारक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 103,062 मतदाता थे।
2012 के विधानसभा चुनाव में अरविन्द पांडे इस क्षेत्र के विधायक चुने गए। !वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
हरिद्वार ग्रामीण विधानसभा निर्वाचन क्षेत्र, उत्तराखण्ड
हरिद्वार ग्रामीण विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। हरिद्वार जिले में स्थित यह निर्वाचन क्षेत्र अनारक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 96,902 मतदाता थे।
2012 के विधानसभा चुनाव में यतीश्वरानंद इस क्षेत्र के विधायक चुने गए। !वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
ज्वालापुर विधानसभा निर्वाचन क्षेत्र, उत्तराखण्ड
ज्वालापुर विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। हरिद्वार जिले में स्थित यह निर्वाचन क्षेत्र अनुसूचित जाति के उम्मीदवारों के लिए आरक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 90,228 मतदाता थे।
2012 के विधानसभा चुनाव में चन्द्र शेखर इस क्षेत्र के विधायक चुने गए। !वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
कालाढूँगी विधानसभा निर्वाचन क्षेत्र, उत्तराखण्ड
कालाढूँगी विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। नैनीताल जिले में स्थित यह निर्वाचन क्षेत्र अनारक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 113,325 मतदाता थे।
2012 के विधानसभा चुनाव में बंशीधर भगत इस क्षेत्र के विधायक चुने गए। !वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
खानपुर विधानसभा निर्वाचन क्षेत्र, उत्तराखण्ड
खानपुर विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। हरिद्वार जिले में स्थित यह निर्वाचन क्षेत्र अनारक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 111,521 मतदाता थे।
2012 के विधानसभा चुनाव में कुंवर प्रणव सिंह चैंपियन इस क्षेत्र के विधायक चुने गए। !वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
किच्छा विधानसभा निर्वाचन क्षेत्र, उत्तराखण्ड
किच्छा विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। उधमसिंहनगर जिले में स्थित यह निर्वाचन क्षेत्र अनारक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 95,287 मतदाता थे।
2012 के विधानसभा चुनाव में राजेश शुक्ला इस क्षेत्र के विधायक चुने गए। !वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
लालकुआँ विधानसभा निर्वाचन क्षेत्र, उत्तराखण्ड
लालकुआँ विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। नैनीताल जिले में स्थित यह निर्वाचन क्षेत्र अनारक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 90,260 मतदाता थे।
2012 के विधानसभा चुनाव में हरीश चन्द्र दुर्गापाल इस क्षेत्र के विधायक चुने गए। !वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
नानकमत्ता विधानसभा निर्वाचन क्षेत्र, उत्तराखण्ड
नानकमत्ता विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। उधमसिंहनगर जिले में स्थित यह निर्वाचन क्षेत्र अनुसूचित जनजाति के उम्मीदवारों के लिए आरक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 90,386 मतदाता थे।
2017 के विधानसभा चुनाव में प्रेम सिंह इस क्षेत्र के विधायक चुने गए। !वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
पिरान कलियर विधानसभा निर्वाचन क्षेत्र, उत्तराखण्ड
पिरान कलियर विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। हरिद्वार जिले में स्थित यह निर्वाचन क्षेत्र अनारक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 91,933 मतदाता थे।
2012 के विधानसभा चुनाव में फुरकान इस क्षेत्र के विधायक चुने गए। !वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
रायपुर विधानसभा निर्वाचन क्षेत्र, उत्तराखण्ड
रायपुर विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। देहरादून जिले में स्थित यह निर्वाचन क्षेत्र अनारक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 120,008 मतदाता थे।
2012 के विधानसभा चुनाव में उमेश शर्मा 'काऊ' इस क्षेत्र के विधायक चुने गए। !वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
राजपुर रोड विधानसभा निर्वाचन क्षेत्र, उत्तराखण्ड
राजपुर रोड विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। देहरादून जिले में स्थित यह निर्वाचन क्षेत्र अनुसूचित जाति के उम्मीदवारों के लिए आरक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 98,988 मतदाता थे।
2012 के विधानसभा चुनाव में राजकुमार इस क्षेत्र के विधायक चुने गए। !वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
रुद्रपुर विधानसभा निर्वाचन क्षेत्र, उत्तराखण्ड
रुद्रपुर विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। उधमसिंहनगर जिले में स्थित यह निर्वाचन क्षेत्र अनारक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 119,500 मतदाता थे।
2012 के विधानसभा चुनाव में राज कुमार ठुकराल इस क्षेत्र के विधायक चुने गए। !वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
थराली विधानसभा निर्वाचन क्षेत्र, उत्तराखण्ड
थराली विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। चमोली जिले में स्थित यह निर्वाचन क्षेत्र अनुसूचित जाति के उम्मीदवारों के लिए आरक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 90,407 मतदाता थे।
2012 के विधानसभा चुनाव में डॉ॰ जीत राम इस क्षेत्र के विधायक चुने गए। !वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
झबरेड़ा विधानसभा निर्वाचन क्षेत्र, उत्तराखण्ड
2012 के विधानसभा चुनाव में हरि दास इस क्षेत्र के विधायक चुने गए। !वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
औरंगाबाद जन शताब्दी
औरंगाबाद जन शताब्दी एक दिवस कालिक ट्रेन है, जैसा की यह ट्रेन प्रस्थान के दिन ही अपने स्रोत्र स्टेशन पर वापस आ जाती है। यह ऐतिहासिक नगरी औरंगाबाद को राजधानी मुंबई से जोडती है। जन शताब्दी एक्सप्रेस औरंगाबाद से मुंबई के लिए सबसे ज्यादा सुविधाजनक तथा त्वरित विकल्प है।
जन हिंदी भाषा का एक शब्द है जिसका तात्पर्य लोगों से होता है अतएव शताब्दी का यह प्रकार आम लोगों के लिए हैं। जन शताब्दी एक अंतर शहर सुपर फ़ास्ट ट्रेन है जो की दो महानगरों को जोडती है। इस ट्रेन से यात्रा करने का भाडा भी कम तथा तथ्यपरक है। अपनी प्रदत्त सुविधाओं तथा कम किराये को मद्देनज़र रखते हुए इस ट्रेन को शताब्दी ट्रेनों का एक निम्न स्तरीय प्रकार कहा जा सकता है।
१२०७१ / १२०७२ औरंगाबाद जन शताब्दी एक्सप्रेस मुंबई के दादर रेलवे स्टेशन तथा औरंगाबाद के बीच में चलती है। अब इसका परिपथ बढ़ाकर मुंबई के छत्रपति शिवाजी टर्मिनल तक कर दिया गया है। १ जुलाई २०१३ से प्रभावी हुई समय सरणी के अनुसार यह ट्रेन पुनः दादर तक कर दी गयी है तथा अब यह अपनी रेक १२०५१ / १२०५२ मडगांव जन शताब्दी एक्सप्रेस के साथ साँझा करती है।
ट्रेन १२०७२ जब यह ट्रेन औरंगाबाद से प्रस्थान करती है तो इसका क्रमांक १२०७२ होता है। यह ०६०० बजे प्रस्थान करती है तथा दादर पर १२३० बजे पहुँच जाती है इस प्रकार देखा जाए तो यह ६.५ घंटे का समय लेती है तथा ३७४ किमी का सफ़र तय करती है। परिपथ में इसका हाल्ट मनमाड, नाशिक, कल्यान, ठाणे और दादर में पड़ता है अतएव यह केवल ५ अंतरिम स्टेशन्स पर ही रूकती है। पर यह परिचालन स्टॉप्स के रूप में दो अन्य स्टेशन कसारा और लागतपुरी में भी रूकती है।
वापस लौटने के समय इस ट्रेन का क्रमांक १२०७१ हो जाता है तथा यह दादर से १४०० बजे निकलती है। इस समय यह २०३५ पर औरंगाबाद स्टेशन पर पहुँचती है। (४)
औरंगाबाद जन शताब्दी एक्सप्रेस में कुल ९ कोच होते हैं। इसमें से ६ जन शताब्दी क्लास की चेयर कार होती हैं, एक वातानुकूलित चेयर कार होती है तथा दो सामान सह ब्रेक वैन्स होती हैं जो की इसकी बनावट का एक हिस्सा है।
जैविक नृविज्ञान
जैविक नृविज्ञान (Biological anthropology) नृविज्ञान की प्रथम एवं सर्वप्रमुख शाखा है। यह मानव का एक जैविक प्राणी के रूप में अध्ययन करता है। यह मानव की उत्पत्ति, उदविकास एवं विविध मानव समूहों के बीच मौजूद प्रजातीय विविधता का अध्ययन करता है।
मानव की उत्पत्ति एवं उसके उदविकास का अध्ययन जीवश्मीय साक्ष्यों के आधार पर किया जाता है। इसके साथ ही प्राइमेट के मानवीय गुणों का पता लगाकर मानव के पूर्वजों के बारे में अनुमान लगाया जाता है। इसके अतिरिक्त आदिकालीन जलवायु, पौधों एवं जंतुओं के अध्ययन से प्राप्त जानकारी से भी मानव उदविकास के बारे में जानने का प्रयास किया जाता है। मानव की प्रजातीय विविधता के अध्ययन के लिए मानवविज्ञानी मानव की उन शारीरिक विशिष्टताओं का अध्ययन करते हैं जो आनुवंशिक होते हैं। यह अध्ययन प्रजातीय वर्गीकरण में सहायक होते हैं। इस शाखा का संबंध आदि मानवों और मानव के पूर्वजों की भौतिक या जैव विशेषताओं तथा मानव जैसे अन्य जीवों, जैसे चिमपैन्जी, गोरिल्ला  और बंदरों से समानताओं से है। यह शाखा विकास शृंखला के जरिए सामाजिक रीति रिवाजों को समझने का प्रयास करती है। यह जातियों के बीच भौतिक  अंतरों की पहचान करती है और इस बात का भी पता लगाती है कि विभिन्न प्रजातियों ने किस तरह अपने आप को शारीरिक रूप से परिवेश के अनुरूप ढाला। इसमें  यह भी अध्ययन किया जाता है कि विभिन्न परिवेशों का उनपर क्या असर पड़ा।
जैव या भौतिक नृतत्व विज्ञान की अन्य उप शाखाएं और विभाग भी हैं जिनमें और भी अधिक विशेषज्ञता हासिल की जा सकती है। इनमें आदि मानव जीव विज्ञान,  ओस्टियोलाजी (हड्डियों और कंकाल का अध्ययन), पैलीओएंथ्रोपोलाजी यानी पुरा नृतत्व विज्ञान और फोरेंसिक एंथ्रोपोलाजी।
मानवविज्ञान की इस शाखा का व्यावहारिक जीवन में उपयोग बढ़ रहा है, जैसे- आपराधिक गुत्थिओं को सुलझाने में, सार्वजनिक स्वास्थ्य को सुधारने में, पितृत्व संबंधी विवादो के समाधान में, शरीर पर फिट आनेवाले वस्त्रों व अन्य साजो-सामान के निर्माण में आदि।
भारत का राजपत्र
भारत का राजपत्र भारत सरकार द्वारा प्रकाशित एक  आधिकारिक दस्तावेज व लोकपत्र है, जिसका प्रकाशन, आवासन एवं शहरी कार्य मंत्रालय के अधीन प्रकाशन विभाग द्वारा साप्ताहिक  किया जाता है । यह राज्य मे भी होता है ।
मराक गुरसुता
मराक गुरसुता, (10 दिसम्बर 1945 - 09 अक्टूबर 2006) पोलैंडी गायक, संगीतकार, कवि और चित्रकार हैं। उनके गीत पोलैंडी कविता से प्रेरित थे।
बार्बी इन ए मरमेड टेल 2
बार्बी इन ए मरमेड टेल 2 (अंग्रेज़ी: ) एक २०१२ प्रत्यक्ष-से-वीडियो कंप्यूटर एनिमेटेड फिल्म है। यह फिल्म 22 समग्र बार्बी फिल्म श्रृंखला में। यह बार्बी इन ए मरमेड टेल के लिए एक कड़ी है। मूल अंग्रेजी संस्करण में, इस फिल्म में भी बार्बी इन ए मरमेड टेल के बाद से बार्बी की आवाज के रूप में केली शेरिडन की वापसी के निशान। इस फिल्म के लिए उत्पादन दो हिंदी डब संस्करणों वास्तव में थे। यही कारण दो हिंदी संस्करणों बनाया गया है, जो क्यों इस फिल्म के लिए लाइसेंस अधिकार के लिए सबसे अधिक संभावना है।
डबिंग के लिए गुणवत्ता लाइसेंस की वजह से दो हिन्दी डबिंग संस्करण जारी किये गये।
भारतीय खगोलिकी
भारत में खगोलिकी की अति प्राचीन एवं उज्ज्वल परम्परा रही है। वास्तव में भारत में खगोलीय अध्ययन वेद के अंग (वेदांग) के रूप में १५०० ईसापूर्व या उससे भी पहले शुरू हुआ। वेदांग ज्योतिष इसका सबसे पुराना ग्रन्थ है।
इंदौर दूरंतो एक्सप्रेस
इंदौर दूरंतो एक्सप्रेस इंडियन रेलवे की एक सुपरफास्ट एक्सप्रेस है जो कि मुंबई सेंट्रल (बी–सी–टी) को इंदौर (आई–एन–डी-बी) से जोडती है। यह ट्रेन १२२२७ तथा १२२२८ क्रमांक से संचालित होती है। मुंबई तथा इंदौर को जोड़ने वाली अन्य ट्रेनों में ट्रेन संख्या १२९६१ एवं १२९६२ अवंतिका एक्सप्रेस भी आती है।
ट्रेन की शुरुआत २८ जनवरी २०११ की पहली चाल के साथ की गयी थी। उस समय के अनुरूप अभी भी यह हफ्ते में दो दिन अपनी सेवा प्रदान करती है। यह पूर्णतया वातानुकूलित ट्रेन है तथा एल – एच - बी रेकों का प्रयोग करना था। इस ट्रेन के रेक्स का साझा भी होता है। यह ट्रेन अपने रेक्स १२२३९ एवं १२२४० जयपुर दुरंतो एक्सप्रेस के साथ साझा करती है। यह ट्रेन ब्रॉड गेज़ वाली है जिसकी माप १,६७६ मिमी (अर्थात ५ फीट ६ इंच) है। इसकी औसत रफ़्तार ६५.६६ किमी प्रति घंटा है|
बी आर सी डब्ल्यू ए पी ५ लोको इस ट्रेन को मुंबई सेन्ट्रल से इंदौर तथा फिर इंदौर से मुंबई सेन्ट्रल तक खीचते हैं।
इस रेक में निम्नवत कोचेज होते हैं- इस प्रकार इसमें कुल १४ कोचेज होते हैं। भारतीय रेलवे के अधिकारों के अनुसार इसमें लगे हुए कोचेज की संख्या को मांग के अनुसार घटाया या बढाया जा सकता है। इसके तकनीकी स्टोपेज वड़ोदरा जंक्शन, रतलाम जंक्शन तथा उज्जैन जंक्शन हैं। इसके कुछ परिस्तिथिक स्टॉप्स भी है तथा यह ट्रेन वहां रूकती भी है पर उन स्टॉप्स से अन्य स्टॉप्स के लिए या अन्य स्टॉप्स से उस स्टॉप के लिए टिकेट बुक नहीं की जा सकती है। वे बस पारिस्थितिक स्टॉप्स होते हैं।
यह मुंबई-इंदौर के लिए सबसे तेज ट्रेन सेवा है। १२२२७ दूरंतो एक्सप्रेस के रूप में इसकी औसत रफ़्तार ६५.८८ किमी / घंटा होती है तथा यह ८२९ किमी की दूरी १२ घंटे ३५ मिनट में तय करती है। वहीँ १२२२८ दूरंतो एक्सप्रेस के रूप में इसकी औसत रफ़्तार ६५.६६ किमी प्रति घंटा होती है तथा इस दौरान यह पूर्ववत ८२९ किमी की दूरी १२ घंटे ४० मिनट में तय करती है। यह ट्रेन हफ्ते में दो दिन अपनी सेवाएँ प्रदान करती है। ट्रेन संख्या १२२२७ गुरूवार एवं शनिवार को चलती है वहीँ ट्रेन संख्या १२२२८ अपनी वापसी के समय शुक्रवार एवं रविवार को चलती है। इस ट्रेन के साथ एक पैंट्री कार भी चलती है ताकि यात्रियों की खाद्य एवं पेय सम्बन्धी जरूरतों को पूरा किया जा सके।
गेगोंग अपांग
गेगांग अपांग लगभग 22 वर्षों तक अरुणाचल प्रदेश के मुख्यमंत्री रहे हैं। भारत में दूसरे सबसे ज्यादा समय तक मुख्यमंत्री रहने वाले कांग्रेस नेता गेगांग अपांग ने फरवरी 2014 में पार्टी से इस्तीफा दे दिया और बीजेपी में शामिल हो गए।
चितपावन
चितपावन उत्तर भारत के ब्राह्मणों का एक समूह है जिनका वर्तमान निवास स्थान मुख्यतः महाराष्ट्र एवं कोंकण क्षेत्र है।
छठी-सातवीं सदी के आस-पास बिहार से भूमिहार ब्राह्मणों का एक जत्था चलकर महाराष्ट्र के कोंकण में जा बसा और आगे चलकर यही चितपावन कहलाए ।
पुनः 13 वीं सदी के आस-पास कोंकण के चितपावनों का एक जत्था वहां से निकल कर अविभाजित बिहार के दक्षिणी हिस्सों में ￼ जा बसे और आज वे भूमिहार ब्राह्मण के नाम से जाने जाते हैं। स्थानीय भाषा में इन्हें ही चितपौनिया भूमिहार ब्राह्मण कहा जाता है।
बिहार झारखंड मे बसे भूमिहार(बाभन) की उपजाति चितपौनिया भूमिहार
मानवमिति
मानवमिति (Anthropometry) शारीरिक नृविज्ञान का एक उपकरण है जो मानव के शारीरिक अन्तरों की पहचान करने तथा इसका उसके जातीय (रेसियल) एवं मानोवैज्ञानिक गुणों से सम्बन्ध निकालने के लिए किया जाता है।
खेल मानवमिति का उपयोग निम्नलिखित कार्यों के लिए किया जा सकता है-
पी आर राजन
पी आर राजन मार्क्सवादी कम्युनिस्ट पार्टी (माकपा) नेता थे। वो भारतीय संसद के उच्च सदन राज्य सभा के केरल से निर्वाचित सदस्य थे। उनका 19 फ़रवरी 2014 को लम्बी बिमारी के बाद निधन हो गया।
रघु कुमार
रघु कुमार (या रेघु कुमार) एक भारतीय संगीत रचयिता थे। उनका जन्म १९ जुलाई १९५३ को केरल के कालीकट के प्रमुख पूथेरी परिवार में हुआ। उनका २० फ़रवरी २०१४ को चेन्नई के एक निजी अस्पताल में निधन हो गया।
बार्बी इन ए मरमेड टेल
बार्बी इन ए मरमेड टेल (अंग्रेज़ी: ) एक २०१० प्रत्यक्ष-से-वीडियो कंप्यूटर एनिमेटेड फिल्म है। यह फिल्म 18 समग्र बार्बी फिल्म श्रृंखला में। यह पहला आधुनिक बार्बी फिल्म है। यह फिल्म एक २०१२ की अगली कड़ी के बाद है, बार्बी इन ए मरमेड टेल 2। भारत में इस चलचित्र की वीसीडी "बार्बी एक जलपरी की कहानी" के नाम से उपलब्ध है।
सिगनल-रव अनुपात
विज्ञान और प्रौद्योगिकी में संकेत बाधानुपात या सिगनल-रव अनुपात (Signal-to-noise ratio ; SNR या S/N) का उपयोग वांछित संकेत तथा अवांछित संकेत के मात्राओं की तुलना करने के लिए प्रयोग किया जाता है। संकेत शक्ति तथा रव-शक्ति के अनुपात को 'सिगनल-रव अनुपात' कहते हैं और इसे प्रायः डेसीबेल के रूप में अभिव्यक्त करते हैं।
किसी प्रवर्धक से आने वाली संगीत की ध्वनि के सिगनल-रव अनुपात का मान कम होने का सीधा अर्थ यह है कि हमें संगीत का उतना आनन्द नहीं आयेगा जितना उसी संगीत को किसी अधिक सिगनल-रव अनुपात वाले प्रवर्धक से सुनने पर आता।
अल्पतमांक
किसी मापन यंत्र द्वारा जिस अधिकतम शुद्धता से मापन किया जा सकता है उसे उस यंत्र का अल्पतमांक (= अल्पतम + अंक ; लीस्ट काउन्ट) कहते हैं। उदाहरण के लिए, किसी मीटर पैमाने पर १-१ मिलीमीटर पर निशान बने हैं तो उसका अल्पतमांक १ मिलीमीटर है क्योंकि यह १ मिमी की शुद्धता से बेहतर मापन नहीं कर सकता। किसी दूरी को उपरोक्त पैमाने द्वारा मापकर कोई कहता है कि वह दूरी 12.546 मीटर है तो ठीक है, किन्तु उसी पैमाने से अन्य दूरी को मापकर कोई कहे कि वह दूरी 2.3429 है तो यह मापन की दृष्टि से ठीक नहीं है क्योंकि 2.3429 से ऐसा आभास होता है कि यह दूरी किसी ऐसे पैमाने द्वारा मापी गयी है जो एक मीटर के दस-हजारवें भाग तक शुद्ध मापन कर सकता है। किन्तु इस दशा में ऐसा नहीं है।
अधिकांश मापन यन्त्रों में एक ही स्केल होता है, जिससे उसका अल्पतमांक सरलता से जाना जा सकता है। किन्तु कुछ यंत्रों में मुख्य स्केल के साथ-साथ वर्नियर स्केल भी होता है, जैसे वर्नियर कैलिपर्स और स्क्रू गेज। ऐसी स्थिति में,
नामकरण का अन्तरराष्ट्रीय कूट
शैवाल, कवक एवं पादपों के नामकरण का अन्तरराष्ट्रीय कूट (International Code of Nomenclature for algae, fungi, and plants (ICN)) नियमों एवं अनुसंशाओं का एक समुच्चय है जो वानस्पतियों को नाम देने के लिए प्रयुक्त किया जाता है। पहले इसका नाम 'वानस्पतिक नामकरण का अन्तरराष्ट्रीय कूट' (International Code of Botanical Nomenclature (ICBN)) था जो २०११gggmszjy
se de hगया।
विनीता सोरेन
विनीता सोरेन दुनिया के सबसे ऊँचे पर्वत शिखर एवरेस्ट फतह करने वाली पहली आदिवासी युवती है।
विनीता झारखण्ड के सरायकेला खरसांवां जिले के राजनगर प्रखंड के पहाड़पुर गांव की मूल निवासी हैं। इको एवरेस्ट स्प्रिंग 2012 अभियान के तहत विनीता अपने दो साथियों क्रमश: मेघलाल और राजेंद्र :के साथ 20 मार्च 2012 को जमशेदपुर से अभियान की शुरुआत की। 26 मई 2012 को सुबह 6 बजकर 50 मिनट पर विनीता और मेघलाल महतो ने एवरेस्ट के शिखर पर भारतीय पताका फहराई, राजेंद्र करीब दो घंटे पहले वहां पहुंच चुके थे। अभियान की खासियत यह कि एवरेस्ट पर चढ़ने के लिए दो रास्ते हैं, इस टीम ने शिखर पर चढ़ने के लिए कठिन रास्ता लुकला का चयन किया।
एपीजी-३ प्रणाली
एपीजी-३ प्रणाली (APG III system / Angiosperm Phylogeny Group III system) सपुष्पी पादपों के वर्गीकरण की आधुनिकतम प्रणाली है। यह एपीजी-२ का सम्शोधित रूप है और प्रायः अणु-आधारित प्रणाली है। यह प्रणाली २००९ में आवृत्तबीजी जातिवृत्त समूह (Angiosperm Phylogeny Group) द्वारा प्रकाशित की गयी थी।
अरूणिमा सिन्हा
अरूणिमा सिन्हा (जन्म:1988) भारत से राष्ट्रीय स्तर की पूर्व वालीबाल खिलाड़ी तथा एवरेस्ट शिखर पर चढ़ने वाली पहली भारतीय दिव्यांग हैं।
अरुणिमा एक कायस्थ परिवार से हैं वह[ [उत्तर प्रदेश]] के अंबेडकर नगर की निवासी हैं और केंद्रीय अद्योगिक सुरक्षा बल (सी आई एस एफ) में हेड कांस्टेबल के पद पर 2012 से कार्यरत हैं।
12 अप्रैल 2011 को लखनऊ से देहरादून जाते समय उसके बैग और सोने की चेन खींचने के प्रयास में कुछ अपराधियों ने बरेली के निकट पदमवाती एक्सप्रेस से अरुणिमा को बाहर फेंक दिया था, जिसके कारण वह अपना एक पैर गंवा बैठी थी।
अपराधियों द्वारा चलती ट्रेन से फेंक दिए जाने के कारण एक पैर गंवा चुकने के बावजूद अरूणिमा ने गजब के जीवन का परिचय देते हुए 21 मई 2013 को दुनिया की सबसे ऊंची चोटी माउंट एवरेस्ट (29028 फुट) को फतह कर एक नया इतिहास रचते हुए ऐसा करने वाली पहली विकलांग भारतीय महिला होने का रिकार्ड अपने नाम कर लिया। ट्रेन दुर्घटना से पूर्व उन्होने कई राष्ट्रीय प्रतियोगिताओं में राज्य की वॉलीबाल और फुटबॉल टीमों में प्रतिनिधित्व किया है।
उत्तर प्रदेश में सुल्तानपुर जिले के भारत भारती संस्था ने दुनिया की सबसे ऊंची चोटी माउंट एवरेस्ट पर तिरंगा फहराने वाली इस विकलांग महिला को सुनपुर रत्न अवॉर्ड से सम्मानित किये जाने की घोषणा की। सन 2016 में अरुणिमा सिन्हा को अम्बेडकरनगर रत्न पुरस्कार से अम्बेडकरनगर महोत्सव समिति की तरफ से नवाजा गया
वाट्सऐप
वॉट्स्ऐप मेसेंजर () या वॉट्स्ऐप एक प्रकार का त्वरित संदेश भेजने और प्राप्त करने वाला मोबाइल ऐप है, जिसे अमेरिकी कंपनी, फेसबूक ने खरीदा है। इसमें लोग अपने मोबाइल के द्वारा पाठ्य संदेश के साथ साथ आवाज, छवि और जीपीएस के द्वारा अपना पता भी भेज सकते हैं। इसके द्वारा वॉइस और विडीयो कौल भी किया जा सकता है, जिसमें इंटरनेट का डेटा इस्तेमाल होता है। इसे डेस्कटॉप कंप्यूटर में भी चलाया जा सकता है, लेकिन इसके लिए लोगों को अपने वाट्सएप वाले मोबाइल को भी इंटरनेट से जोड़ कर रखना होता है। यह अकाउंट बनाने के लिए लोगों के मोबाइल नंबर का इस्तेमाल करता है और कॉण्टैक्ट लिस्ट के द्वारा सभी वॉट्स्ऐप का उपयोग करने वालों की सूची भी अपने एप में दिखा देता हैं।
जनवरी 2018 में फेसबूक के नेतृत्व में व्हाट्सएप ने एक नया व्यापार ऐप "वॉट्स्ऐप बिज़्नस" शुरू किया। इसके द्वारा कंपनी अपने ग्राहक से सीधे व्हाट्सएप के ज़रिये बात कर सकती है।
इस एप को माउंटेन व्यू, कैलिफ़ोर्निया में स्थित वॉट्स्ऐप आइ॰एन॰सी ने बनाया था, जिसे फरवरी 2014 में फेसबूक ने लगभग $1930 करोड़ डॉलर (लगभग ₹1.5 लाख करोड़ रुपये) में खरीद लिया। 2015 में ये दुनिया का सबसे लोकप्रिय एप बन गया। फरवरी 2020 तक इससे 200 करोड़ लोग जुड़ चुके थे। यह कई जगहों में लोगों के एक दूसरे से बात करने का मुख्य साधन बन गया, जिसमें लैटिन अमेरिका, भारतीय उपमहाद्वीप और यूरोप व अफ्रीका का बहुत बड़ा भाग शामिल है।
जनवरी २००९ में जेन कूम ने एप्पल का एक आईफोन खरीदा। इस फोन से जेन कूम को एप के जबर्दस्त लोकप्रिय हो सकने की संभावनाओं का अंदाजा लग गया। इसी दौरान जेन कूम अपने रूसी मूल के दोस्त एलेक्स फिशमैन के पश्चिमी सैन जोस स्थित घर गए। फिशमैन रूसी मूल के दोस्तों को हर सप्ताह पिज़्ज़ा खाने और फिल्म देखने के लिए आमंत्रित करते थे। कई बार इस महफिल में ४० लोग तक आ जाते थे। फिशमैन के रसोईघर में जेन कूम और फिशमैन चाय पीते हुए एप पर घंटों चर्चा करते थे। इसी बातचीत के दौरान वॉट्सएप जैसा एक नया एप बनाने के विचार ने जन्म लिया। दिलचस्प वॉट्सएप्प, दिलचस्प मालिक वॉट्सएप्प को उक्रेन के ३७ साल के जन कूम ने अमेरिका के ४४ साल के ब्रायन एक्टन के साथ मिल कर शुरू किया था। बाद में एक और 'वेंचर कैपिटलिस्ट', जिम गोएट्ज भी इसमें शामिल हो गए। जेन कूम कंपनी के मुख्य कार्यकारी (सीईओ) हैं। मशहूर व्यावसायिक पत्रिका 'फोर्ब्स' के मुताबिक वॉट्सएप्प के मुख्य कार्यकारी जन कूम के पास इस कंपनी की ४५ फीसदी हिस्सेदारी है। हाल ही मे व्हाट्सप्प ने व्हाट्सप्प पे की शुरुआत की हैं।
19 फरवरी 2014 को फेसबुक ने कहा कि वो वाट्सएप को $19 बिलियन अमेरिकी डॉलर (लगभग ₹1.5 लाख करोड़) में खरीदने वाला है। इसके ठीक एक साल पहले वाट्सएप का मूल्य $1.5 बिलियन आंका गया था। यह फेसबुक का उस समय तक का सबसे बड़ा अधिग्रहण था। फेसबुक को एलेन एंड को ने $4 बिलियन नगद और $12 बिलियन फेसबुक के शेयर के रूप में और मॉर्गन स्टेनली के कहने पर वाट्सएप के संस्थापक कुम और एक्टोन को $3 बिलियन डॉलर का प्रतिबंधित स्टॉक इकाई प्रदान किया गया। यह भी निर्धारित किया गया कि कर्मचारी स्टॉक बंद होने के चार साल बाद समाप्त हो जाएगा। इस खरीददारी की घोषणा के अगले ही दिन वाट्सएप चलना बंद हो गया और इससे सोशल मीडिया पर फेसबुक के प्रति गुस्सा फुट पड़ा।
पीटर मार्क रोजेट
पीतर मार्क रोजेट (Peter Mark Roget FRS ; 18 जनवरी 1779 – 12 सितम्बर 1869) ब्रितानी चिकित्सक, प्राकृतिक धर्मशास्त्री तथा कोशकार थे। उनकी प्रसिद्धि का मुख्य कारण उनके द्वारा १८५२ में प्रकाशित अंग्रेजी थिसॉरस है।
ड्यूक
डयूक (Duke) यूरोप में सामंती घरानों और कुछ प्रभुसतासंपन्न शासकों के लिये प्रयुक्त की जानेवाली एक उच्च सम्मानास्पद उपाधि है। ड्यूक मूलत: लैटिन भाषा के शब्द 'डक्स' (Dux) से बना है, जिसका अर्थ होता है - नेता या जनरल ; सामान्य अर्थ में नेता लेकिन विशिष्ट रूप में एक सैनिक अधिकारी। अंग्रेजी साहित्य में इसका प्रयोग जनरल के ही रूप में किया जाता है, परंतु इसका यह अर्थ अब लुप्त हो गया है।
"ड्यूक" के वर्तमान अर्थ का उद्भव दो रूपों में हुआ है। रोमन साम्राज्य में सर्व प्रथम सम्राट् हाद्रिअन के शासनकाल में डूक्स का प्रयोग प्रारंभ हुआ। र्गोर्दियन्स के शासनकाल में इसने रोमन साम्राज्य के प्रशासन में महत्वपूर्ण स्थान प्राप्त कर लिया। एक आक्रमण का नेतृत्व करने के लिये जनरल के सथान में इसका प्रयोग हुआ था और ड्यूक का हाययर्य विशुद्ध ससैनिक था। चौथी शताब्दी में सैनिक और असैनिक प्रशासन के पृथक्करण के पश्चात् साम्राज्य के प्रत्येक सीमांत प्रदेश में ड्यूक सेना की एक टुकड़ी के नेता का कार्य करता था। इसके बाद ड्यूकों की संख्या बढ़ती गई और छठी तथा सातवीं शताब्दी में राम, नेपल्स, रिमिनी, वेनिस तथा पेरूगिआ में भी ड्यूकों की नियुक्ति हुई। साम्राज्य की ड्यूक उपाधि की अपेक्षा काउंट की उपाधि अधिक संमानास्पद है जिसका सीधा संबंध सम्राट् से होता है।
"ड्यूक" का कार्यक्षेत्र कभी निश्चित और निर्धारित नहीं रहा। उसका पद भी कभी तो स्सथायी रहा और कभी अस्थायी। दसवीं शताब्दी में साम्राज्यवादी शक्ति के क्षीण होने के साथ ड्यूकों का महत्व भी घट और अनका प्रभाव सथानविशेष तक सीमित हो गया। उनकी संख्या भी निर्धारित हो गई और ड्यूक उपाधि वंश परंपरागत बन गई।
तबरी
तबरी अथवा टबरी (अबू जाफर मुहम्मद इब्न, जरी उत् तबरी ; 839 ई – 923 ई) एक महान अरब इतिहासकार और इस्लाम धर्मशास्त्री था।  संभवत: ८३८-३९ ई० में तबरिस्तान क्षेत्र का आमुल नामक स्थान में उसका जन्म हुआ था। संपन्न परिवार में जन्म, कुशाग्रबुद्धि और मेघावी होने के कारण बचपन से ही वह अत्यंत होनहार दीख पड़ता था। कहते हैं, सात वर्ष की अवस्था में ही संपूर्ण कुरान इसे कंठस्थ हो गया। अपने नगर में रहकर तो उसने बहुमूल्य शिक्षा पाई ही, उस समय के इस्लाम जगत् के अन्य सभी प्रसिद्ध विद्याकेंद्रों में भी वह गया और अनेक प्रसिद्ध विद्वानों से पढ़ा। बसरा, बगदाद, कूफ और मिस्र की उसने अनेक बार यात्राएँ की। दूसरी बार मिस्र जाते हुए सीरिया में उसने हदीस का अध्यन किया और शीघ्र ही उन क्षेत्रों में वह प्रकांड गिना जाने लगा। तबरी की सबसे बड़ी विशेषता यह थी कि वह विद्वान् होने के साथ साथ अत्यंत चरित्रवान् भी था। राज्य की ओर से अर्थिक लाभवाले कई सम्मानजनक पदों को स्वीकृति के लिये उससे आग्रह किए गए किंतु किसी भी प्रलोभन में न पड़कर उसने पढ़ने-पढ़ाने और साहित्यिक सेवा में ही अपना जीवन बिताया। यद्यपि कोई भी विषय-इतिहास, कुरान का पाठ और उसकी व्याख्या, काव्यरचना, व्याकरण और शब्दकोष, नीतिशास्त्र, गणित और भैषज्य-उससे अछूता नहीं रहा, वह मुख्यत: इतिहास और इस्लामी धर्मशास्त्र के ज्ञाता और लेखक के रूप में ही प्रसिद्ध है। उसकी प्रमुख रचना तारीख 'अल रसूल वल-मुलूक' नामक विश्व का इतिहास है, जो ३० हजार कागज की तख्तियों पर लिखा गया। अनुश्रुतियों, दंतकथाओं और बूढे लोगों से सुनी हुई कहानियों के आधार पर लिखे गए अरब इतिहास के इस महोदधि को छान सकना किसी भी एक व्यक्ति के लिये दुष्कर है। तबरी के जीवनकाल के थोड़े ही समय पश्चात् फारसी में उसका अनुवाद हुआ था और उस अनुवाद का पुन: तुर्की भाषा में भी अनुवाद हुआ। इस तारीख के अतिरिक्त उसने 'जामी अल्-बयान की तफसीर अल-कुरान' पर एक टीका भी लिखी थी, जिसे संक्षेप में 'तफसीर' कहा जाता है। लगभग ७५ वर्षों की अवस्था तक साहित्यसर्जन करते हुए तबरी ने ९२३ ई० में शरीर त्याग दिया।
पार्वती कृष्णन
पार्वती कृष्णन (15 मार्च 1919 – 20 फ़रवरी 2014) एक भारतीय राजनीतिज्ञा थीं। वो भारतीय कम्युनिस्ट पार्टी की नेता थीं।
पार्वती का जन्म १५ मार्च १९१९ को परमशिवा सुब्बारायन और राधाबाई सुब्बारायन के घर हुआ। उन्होंने ऑक्सफ़र्ड विश्वविद्यालय से अपनी स्नातक (ऑनर्स) करने के बाद भारतीय कम्युनिस्ट पार्टी की सदस्यता प्राप्त की।
पार्वती भारतीय कम्युनिस्ट पार्टी के सदस्य के रूप में कोयम्बटूर लोक सभा निर्वाचन क्षेत्र से (टी ए रामालिंगम चेट्टियार के निधन पर) चुनाव लड़ा। बाद में ३ अप्रैल १९५४ को उन्हें राज्य सभा से निर्वाचित किया गया और १२ मार्च १९५७ तक राज्य सभा सदस्य रहीं। वो कोयम्बटूर से १९५७ और १९७७ में लोकसभा के लिए चुनीं गई। and the 1974 by-election. उन्हें १९६२,१९८० के आम चुनावों में भी हार का सामना करना पड़ा।
उनका दिसम्बर १९४२ में एन॰के॰ कृष्णन के साथ विवाह हुआ। उनके एक पुत्री इन्दिरानी और एक नातिन पूर्णिमा हैं। उनका २० फ़रवरी २०१४ को उनका निधन हो गया।
बार्बी और पेगासस का जादू
बार्बी और पेगासस का जादू (अंग्रेज़ी: ) (अल्टरनेटिव शीर्षक: बार्बी और पेगासस का जादू 3D) एक २००५ प्रत्यक्ष-से-वीडियो कंप्यूटर एनिमेटेड फिल्म है। यह फिल्म 6 समग्र बार्बी फिल्म श्रृंखला में। यह फिल्म एक मूल कहानी पेश करता है। यह एक और कहानी से सामग्री का उपयोग नहीं करता।
सुंदर राजकुमारी अन्निका वेनलॉक शादी करने से मना कर, एक दुष्ट जादूगर, आप पत्थर की मूर्तियों के रिश्तेदारों में उसकी खड़ा हो गया है। वह खुद बाल बाल इस भाग्य से बच ब्रिएटा के माध्यम से (जो वास्तव में उसकी बहन है), जिसका प्रभु उसे उसे अपने परिवार को बचाने के लिए अनुमति देगा कि गुप्त दिया बादलों के राज्य जीतता है कि एक पंखों वाला घोड़ा।
स्पाइस जेट
स्पाइस जेट एक कम कीमत वाली विमानन सेवा है जिसका मालिकाना हक सुन ग्रुप ऑफ़ इंडिया के पास है। इसका पंजीकृत कार्यालय चेन्नई तथा तमिलनाडु में है एवं व्यावसायिक कार्यालय गुडगाँव हरियाणा में है। इसनें अपनी सेवाएँ सन २००५, मई से शुरू की तथा २०१२ तक यह बाजार हिस्सेदारी के मामले में एयर इंडिया, किंगफ़िशर, एयरलाइन तथा गो-एयर को पछाड़ के, भारत की तीसरी सबसे बड़ी विमानन सेवा बन चुकी थी। स्पाइस जेट बस एक यात्री वर्ग के अनुसार बने विमानों का ही संचालन करती है। यात्री सेवा के साथ साथ स्पाइस जेट उसी विमान से सामान के परिवहन की सुविधा भी प्रदान करती है।
स्पाइस जेट वर्तमान समय में रोजाना ३३० उड़ानों का संचालन कर रहा है जो की ५७ लक्ष्यों के लिए होती हैं। इनमे से ४७ स्थान भारतीय हैं तथा शेष १० स्थान अंतर्राष्ट्रीय हैं। पांच साल तक अपनी सेवाएँ प्रदान करने के बाद स्पाइस जेट को भारतीय विमानपत्तन प्राधिकरण के द्वारा अंतर्राष्ट्रीय उड़ान भरने की अनुमति दे दी गयी थी। स्पाइस जेट नें आरंभ में दिल्ली से काठमांडू तथा चेन्नई से कोलम्बो की फ्लाइट्स शुरू की। पहली अन्तरराष्ट्री उढान ७ अक्टूबर २०१० को दिल्ली हवाई अड्डे से भरी गयी।
स्पाइस जेट नें पहला आदेश २० अगली पीढ़ी के बोइंग ७३७ -८०० एस विमानों के लिए मार्च २००५ में दिया जिसका डेलिवरी काल २०१० तक था। नवम्बर २०१० में पुनः स्पाइस जेट नें ३० बोइंग ७३७ -८०० विमानों के लिए आदेश दिया।
फरबरी २०१४ के आंकड़ों के अनुसार इस एयरलाइन के पास निम्नवत विमान हैं-
इस एयरलाइन नें निम्नलिखित विमान बेड़ों का संचालन किया है-
इस विमान सेवा में यात्रियों के मनोरंजन के भरपूर इंतजाम किये गए हैं। वहीँ स्पाइस जेट मैक्स नामक एक ऑफर भी इस विमान सेवा के द्वारा चलाया जाता है जिसमें कि यह बोर्डिंग के दौरान खान पान की सुविधा, बुकिंग के समय सीट चुनने की सुविधा तथा प्रायिकता के अनुसार एयर पोर्ट पर चेक इन की सुविधा प्रदान करती है।  ३१ दिसम्बर २०१२ के आंकड़ों के अनुसार इस विमान सेवा को निम्न लिखित पुरुष्कार एवं उपलब्धियां प्राप्त हुई हैं-